stanford-oval/wikipedia huggingface dataset:
Žohov

Žohov on saari Venäjällä. Se kuuluu De Longin saariryhmään. Žohovin löysi  Boris Vilkitskin retkikunta vuosina 1913 ja 1914. Saari on alankoa. Saarella ei nykyisin asu ketään.
Arkeologisissa kaivauksiss aon löytynyt jäänteitä 25-30 asukkaan yhteistöstä noin 9300-8600 vuotta sitten.
Saarelta on löydetty koirien luita metsästäjä-keräilijäkulttuurin ajalta. Niiden arvellaan osoittavan, että asukkaat kasvattivat koiria vetojuhdiksi.
Yrjönkatu (Pori)

Kauppakeskus BePOP, oikealla Yrjönkadun alkupäätä.
Yrjönkatu on noin kilometrin pituinen katu Porin keskustassa. Sen keskiosaa kutsutaan yleisesti myös nimellä Kävelykatu.
Yrjönkatu kulkee keskustan ruutukaava-alueen halki. Se alkaa Porin linja-autoaseman edustalla olevalta Keskusaukiolta, päättyen Kokemäenjoen Etelärannassa joen ylittävälle Porinsillalle.
Yrjönkatu on keskustan tärkein liikekatu. Sen varrella sijaitsee kauppakeskuksia, tavara- ja liiketaloja, pankkeja, ravintoloita, virastoja sekä muun muassa Porin kauppatori. Noin 450 metrin pituinen osuus Yrjönkadun keskivaiheilla on kävelykatuna.
Historia

Yrjönkatu syntyi vuonna 1852, jolloin Turun ja Porin läänin lääninarkkitehti G. T. von Chiewitz laati tulipalossa tuhoutuneelle kaupungille uuden asemakaavan. Kadusta tuli yksi ruutukaava-alueen kahdeksasta pohjois-eteläsuunnassa kulkevasta kadusta.
Sen alkuperäiseksi nimeksi oli merkitty Georgs gatan, roomalaisen marttyyrin Pyhän Yrjön mukaan. Hänen mukaansa on Venäjän vallan aikana nimetty myös muita katuja Suomen eri kaupungeissa.
Valtatie 8 kulki Porin keskustan läpi Yrjönkatua pitkin aina vuoteen 1974 saakka. Linnansillan valmistuttua valtatien liikenne siirtyi kahden korttelin verran idemmäksi Vähälinnankadulle.
Yrjönkadun keskiosa muutettiin kävelykaduksi vuonna 1977.
Kyseessä oli Suomen ensimmäinen asemakaavassa vahvistettu kävelykatu.
Kadun varrella olevia rakennuksia ja paikkoja

Yrjönkadun keskiosa kävelykadun varrella on Porin halutuinta ja kalleinta liiketilaa. Siellä sijaitsevat muun muassa kauppakeskukset Teljäntori ja IsoKarhu sekä Porin kauppatori ja kauppahalli. Tavarataloista Yrjönkadulla toimivat Anttila ja Sokos. Kävelykadulla on myös useiden valtakunnallisten ketjujen myymälöitä.
Kävelykatuosuuden alkupäässä sijaitsee arkkitehtuurisesti merkittävä kauppakeskus BePOP. Lisäksi kävelykadulla on Promenadikeskus, joka on vuonna 1999 avattu konsertti- ja elokuvakeskus.
Kävelykadun jälkeisellä kauppatorin pohjoispuolisella osuudella on useita pieniä kivijalkamyymälöitä sekä vuonna 1967 valmistunut Porin postitalo. Kauppatorin pohjoispuolella oleva osuus on päällystetty mukulakivillä.
Aivan Yrjönkadun loppupäässä Kokemäenjoen rannassa sijaitsee vuodelta 1863 oleva uusgotiikkaa edustava Keski-Porin kirkko puistoineen.
Kadun länsipuolen viimeinen kortteli ennen jokirantaa kuuluu arvokkaaseen 1800-luvulla rakennettuun Kivi-Porin alueeseen. Muutoin kadun rakennuskanta on muutamaa poikkeusta lukuun ottamatta peräisin 1950–1980-luvuilta. Yhtään vanhaan kaupunkikeskustaan kuulunutta puutaloa ei ole enää jäljellä.
Yrjönkadun ja Itäpuiston risteyksessä sijaitsee Eetu Salinin mukaan Eetunaukioksi nimetty tapahtuma-aukio, jossa on muun muassa katukahviloita sekä esiintymislava.
Promenadikeskus
IsoKarhu
Teljäntori
Porin kauppahalli
Yrjönkadun kävelykatua.
Zoramthanga

| Zoramthanga |
| --- | --- |

Mizoramin pääministeri
 15. joulukuuta 2018 –  
Edeltäjä:  Lal Thanhawla
 3. joulukuuta 1998 – 11. joulukuuta 2008  
Edeltäjä:  Lal Thanhawla
Seuraaja:  Lal Thanhawla
Henkilötiedot
Syntynyt: 13. heinäkuuta 1944 (ikä 80) Samthang, Assamin provinssi, Brittiläinen Intia
Tiedot
Puolue:  Mizo National Front
Zoramthanga (s. 13. heinäkuuta 1944) on intialainen poliitikko, joka on toiminut vuodesta 2018 alkaen Mizoramin pääministerinä. Nykyinen pääministeri kausi on hänelle kolmas, vuosina 1998–2008 hänet valittiin kahdeksi peräkkäiseksi kaudeksi samaan virkaan.
Nuoruudessaan Zoramthanga opiskeli englantilaista kirjallisuutta ja liittyi 22-vuotiaana sissisotaan Intian armeijaa vastaan. Häntä innoitti mizokansan separatistijohtaja Laldenga, jonka johtaman Mizo National Front (MNF) -järjestön Intian hallitus oli julistanut rikollisjärjestöksi. Hän joutui sissisodan aikana vankilaan ja osallistui Laldengan kanssa rauhanneuvotteluihin Intian kanssa. Vuonna 1986 mizokapinalliset ja Intia päätyivät sopimukseen, minkä seurauksena Laldengasta tuli Mizoramin pääministeri ja Zoramthangasta ministeri. Seuraavana vuonna hänet nimitettiin talous- ja opetusministeriksi osavaltiohallitukseen.
Laldengan kuoltua vuonna 1990 Zoramthanga valittiin hänen seuraajakseen, puolueeksi muuttuneen, Mizo National Frontin puheenjohtajaksi. Vuoden 1998 osavaltiovaaleissa MNF saavutti voiton, minkä seurauksena hänestä tuli pääministeri ensimmäisen kerran. Pääministeriksi päästyään hän ilmoitti ensimmäisen tavoitteensa olevan osavaltion muuttaminen taloudelliseksi omavaraiseksi. Hän sanoi hallituksensa myös pyrkineen taistelemaan huumeita ja alkoholia vastaan sekä pyrkineen parantamaan naisten asemaa mizojen keskuudessa.
Zoramthanga on poliittisen uransa ohessa kirjoittanut kirjoja. Vuonna 2017 hän kirjoitti kirjan mizojen kansallisliikkeen historiasta. Vuotta myöhemmin hän kirjoitti kaksiosaisen omaelämäkerran, jossa hän muun muassa kuvaili Kiinan ja Pakistanin antamaa tukea mizojen kapinaliikkeelle.
Vuonna 2018 tultuaan uudestaan valituksi Mizoramin pääministeriksi hän ilmoitti alkoholismin ja huumeiden vastustamisen olevan hallituksensa tärkeimpiä tehtäviä. Samassa yhteydessä hän ilmoitti, että Mizo National Front -puolue ei aio poistua Intian kansanpuolueen johtamasta vaaliliitosta vaikka asia on kerännyt vastustusta kristillisessä Mizoramissa. Vuotta myöhemmin hän kritisoi Intian uutta kansalaisuuslakia siitä, että se ei huomioi MNF:n ja Intian rauhansopimusta vuodelta 1986. Hän ilmoitti, että hänen puolueensa on valmis jättämään vaaliliittonsa jos kansalaisuuslakia ei kumota.
Yrjöjen aikakausi

Yrjöjen aikakausi (engl. Georgian era; joskus suomennettu myös georgiaaninen aikakausi) on Ison-Britannian kulttuurihistorian ajanjakso, joka kattaa Hannover-sukuisten kuninkaiden hallituskaudet Yrjö I:stä Yrjö IV:een eli vuodet 1714–1830. Se oli siis ennen viktoriaanista aikaa; väliin jääviä vuosia kutsutaan usein sijaishallitsijoiden ajaksi (Regency era).
Yrjöjen arkkitehtuuria Bathin kaupungissa. Juhlavan julkisivun (sisäkaarteessa) ja kodikkaan takapihan välinen kontrasti on huomattava.
Yrjöjen aikakauden elämänmenoa on kuvattu muun muassa Jane Austenin romaanissa Ylpeys ja ennakkoluulo. Parhaiten Yrjöjen aika tunnetaan arkkitehtuuristaan; englantilainen kaupunkikuva on tyypillisimmillään tämän ajan rakennuksissa. Arkkitehtuurissa sovellettiin antiikin Kreikan muotokieltä siltoihin, terasseihin ja puolikaaren muotoisiin taloriveihin. Sisätiloissa tapetit tulivat muotiin paneloinnin sijaan.
Sisustuksessa suosittiin kauden alkupuolella viininpunaista, salvianvihreää ja siniharmaata, myöhemmin värit kevenivät ja muotiin tulivat pehmeä harmaa ja utuinen ruusunpunainen. Aikakauden tunnetuimpia suunnittelijoita olivat arkkitehti Robert Adam ja huonekalusuunnittelijat George Hepplewhite ja Thomas Chippendale.
Yrjöt

Yrjö I
Yrjö II
Yrjö III
Yrjö IV
Aiheesta muualla

Kuvia tai muita tiedostoja aiheesta Yrjöjen aikakausi Wikimedia Commonsissa
Ylä-Viivajärvi

| Ylä-Viivajärvi |
| --- | --- |
 Hännänkylän lähellä sijaitseva Ylä-viivajärvi
Valtiot:  Suomi
Maakunnat:  Keski-Suomi
Kunnat:  Karstula, Kannonkoski
Koordinaatit:  62°59′55″N, 25°02′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Välijoki Ala-Viivajärveen 
Järvinumero:  14.445.1.002
Mittaustietoja
Pinnankorkeus:  155,2 m  
Pituus:  5,5 km  
Leveys:  1,4 km  
Rantaviiva:  16,821 km  
Pinta-ala:  2,89909 km²   
Tilavuus:  0,00888266 km³ 
Keskisyvyys:  3,06 m  
Suurin syvyys:  8,6 m  
Saaria:  5 
 fiYlä-Viivajärvi 
Ylä-Viivajärvi  on Keski-Suomessa Karstulassa ja Kannonkoskella Hännänkylän lähellä sijaitseva järvi.
Maantietoa

Järvi on 5,5 kilometriä pitkä, 1,4 kilometriä leveä, ja sen pinta-ala on 290 hehtaaria eli 2,9 neliökilometriä. Järvellä on kartan mukaan 5 saarta. Järvi on luodattu ja siitä on julkaistu syvyyskartat. Järven tilavuudeksi on saatu 8,88 miljoonaa kuutiometriä eli 0,00888 kuutiokilometriä. Sen keskisyvyys on 3,1 metriä ja suurin syvyys on 8,6 metriä. Sen rantaviivan pituus on 16,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Viivajoen valuma-alueeseen (14.445) se kuuluu. Järven vedenpinnan korkeus on 155,2 metriä mpy.
Ǧ

Ǧ, ǧ (G ja hattu) on latinalainen kirjain, joka esiintyy koltansaamen, romanin, berberien ja lakotojen kirjoituksessa sekä eräissä muiden kirjaimistojen latinaistuksissa.
Koltansaamessa ja romanikielessä Ǧ/ǧ ääntyy soinnillisena palataalisena affrikaattana [ ɟ͡ʝ ].
Berberien latinalaisessa aakkostossa Ǧ/ǧ ääntyy soinnillisena palato-alveolaarisena affrikaattana [ d͡ʒ ] eli kuin G-kirjain englannin sanassa gin tai J-kirjain sanassa just. Monissa arabian latinaistuksissa Ǧ/ǧ vastaa arabian kirjainta ﺝ (ǧīm).
Joissain paštun kielen latinaistuksissa Ǧ/ǧ vastaa kirjainta غ ja ääntyy soinnillisena velaarisena frikatiivina [ɣ].
Lakotan kielessä Ǧ/ǧ ääntyy soinnillisena uvulaarisena frikatiivina [ʁ].
Ǧ/ǧ-kirjainta ei pidä sekoittaa turkkilaisten kielten kirjaimeen Ğ/ğ (G ja lyhyysmerkki), jossa kantakirjaimen yläpuolinen tarke on muodoltaan kaareva eikä teräväkärkinen.
Unicode-merkkinä

| Näyte | Unicode | Selite | HTML-viittaus | Laajennettu suomalainen näppäimistö |
| --- | --- | --- | --- | --- |
|  |  | Latinalaisen merkistön laajennusosa B | Latinalaisen merkistön laajennusosa B | Latinalaisen merkistön laajennusosa B |
| Ǧ | U+01E6 | latinalainen suuraakkonen G ja hattu | &#486; &#x1E6; | AltGr·' + ⇧ Shift·G |
| ǧ | U+01E7 | latinalainen pienaakkonen G ja hattu | &#487; &#x1E7; | AltGr·' + G |
Ympäristöekologia

Ympäristöekologia eli ihmisen ekologia tutkii ihmisen ja ympäristön vuorovaikutusta. Yleensä ihmisen vaikutus ympäröivään luontoon on hyväksikäyttävä ja tuhoava, mikä saattaa joskus vaarantaa ihmisen elinedellytyksiä. Ihmisen pelätään aiheuttavan suuren ekokatastrofin. Ihminen saastuttaa luontoa ja voimistaa kasvihuoneilmiötä, mikä aiheuttaa ilmaston lämpenemistä. Ihminen on myös metsästänyt sukupuuttoon ja muuten hävittänyt monia lajeja. Melko alkeellinenkin kulttuuri tuhoaa eläimiä sukupuuttoon.
Jo kivikautinen maanviljelykulttuuri poltti metsät kaskeamalla ja edisti aavikoitumista.
Aiheesta muualla

Tekoja maapallon puolesta (Helsingin kaupunginkirjaston aihepaketti) (Arkistoitu – Internet Archive)
Society for Human Ecology (SHE) (englanniksi)
Human Ecology : An Interdisciplinary Journal (englanniksi)
Human Ecology Review (englanniksi)
Helsingin yliopiston ympäristöekologian laitos
Williamin diskografia

| Julkaisut |
| --- | --- | --- |
| ↙Studioalbumit | 3 |  |
| ↙EP:t | 1 |  |
| ↙Singlet | 17 |  |
William on suomalainen rap-artisti ja laulaja. Hänen diskografia koostuu kolmesta studioalbumista, yhdestä EP:stä ja seitsemästätoista singlestä.
Albumit > Studioalbumit

| Nimi> Nimi.Nimi | Julkaisutiedot> Julkaisutiedot.Julkaisutiedot | Listasijoitukset>  FIN .Albumi-lista | Myynti> Myynti.Myynti |
| --- | --- | --- | --- |
| Shakespeare |  Julkaistu: 4. syyskuuta 2020  Levy-yhtiö: Sony Music Finland  Formaatti: digitaalinen lataus, striimaus | 1 | kultaa |
| Boy Wonder |  Julkaistu: 1. lokakuuta 2021  Levy-yhtiö: Sony Music Finland  Formaatti: digitaalinen lataus, striimaus | 1 | – |
| Willain |  Julkaistu: 13. lokakuuta 2023  Levy-yhtiö: Sony Music Finland  Formaatti: digitaalinen lataus, striimaus | 2 |  |
EP:t

| Nimi> Nimi.Nimi | Julkaisutiedot> Julkaisutiedot.Julkaisutiedot | Listasijoitukset>  FIN .Albumi-lista | Myynti> Myynti.Myynti |
| --- | --- | --- | --- |
| sorrynotsorry |  Julkaistu: 30. elokuuta 2019  Levy-yhtiö: Sony Music Finland  Formaatti: digitaalinen lataus, striimaus | – | – |
Muut listasijoitukset ja myyntiluvut > Kappaleet > Pääartistina

| Nimi> Nimi.Nimi | Vuosi> Vuosi.Vuosi | Listasijoitukset>  FIN .Single-lista | Listasijoitukset>  FIN .Striimaus-lista  | Listasijoitukset>  FIN .Radio-lista | Myynti> Myynti.Myynti | Albumi> Albumi.Albumi |
| --- | --- | --- | --- | --- | --- | --- |
| ”Kopiokissa” | 2020 | 2 | 4  | 68 | platinaa | Shakespeare |
| ”Sama Poika” (mukana Sexmane) | 2020 | 20 | 20  | – | – | Shakespeare |
| ”Veli” (mukana Turisti) | 2020 | – | 23 | – | – | Shakespeare |
| ”Homeboi” | 2020 | – | 34 | – | – | Shakespeare |
| ”Wanted” (mukana Shrty) | 2020 | – | 21 | – | – | Shakespeare |
| ”Pelkkii voittoi” (mukana Cledos) | 2020 | – | 28 | – | – | Shakespeare |
| ”Rukous” | 2020 | – | 24 | – | – | Shakespeare |
| ”Ei olla enää” | 2021 | 14 | (lista ei toiminnassa) | – | – | Boy Wonder |
Ʒ

Ʒ (ʒ) eli ež tai ezh on latinalaista aakkostoa täydentävä kirjain, joka pohjautuu fraktuuratyyliseen Z-kirjaimeen. Pienaakkosena ʒ edustaa kansainvälisessä foneettisessa aakkostossa soinnillista postalveolaarista frikatiivia eli niin sanotun suhuässän š [ʃ] soinnillista vastinetta. Kirjain ʒ esiintyy myös eräiden kielten oikeinkirjoituksessa, minkä lisäksi sitä käytetään painon apteekkimitan drakman tunnuksena.
Foneettista merkintää [ʒ] vastaa suomalais-ugrilaisessa tarkekirjoituksessa ja myös amerikkalaisessa foneettisessa aakkostossa [ž]. Eri kielten oikeinkirjoituksessa tätä tai tämän kaltaista äännettä merkitään muun muassa seuraavilla tavoilla:
englannissa joissakin yksittäistapauksissa s tai si: pleasure [ˈpʰleʒɚ] ’mielihyvä’, vision [ˈvɪʒən] ’näky’
ranskassa j sekä etuvokaalia edeltävä g: je [ʒə] ’minä’, gens [ʒɑ̃] ’ihmiset’
eräissä suomalais-ugrilaisissa ja slaavilaisissa kielissä ž: virossa želee ’hyytelö’, tšekissä žlutý [ˈʒlutiː] ’keltainen’, serbokroaatissa želim [ˈʒɛlim] ’haluaisin’, sloveniassa paradižnik [paraˈdíːʒnik] ’tomaatti’
kyrillisessä kirjaimistossa ж: venäjässä жизнь [ʐɨzʲnʲ] ’elämä’, ukrainassa життя [ʒɪˈtʲːa] ’elämä’, bulgariassa живот [ʒiˈvɔt] ’elämä’.
Foneettisen aakkoston ulkopuolella ʒ-kirjainta käytetään hyvin harvoissa kielissä. Koltansaamessa frikatiivia [ʒ] merkitään kirjaimella ž, ja sen sijaan kirjain ʒ merkitsee affrikaattaa [dz] (minkä lisäksi affrikaatan [dzʲ] merkkinä käytössä on hatulla varustettu ǯ). Ʒ esiintyy myös eräissä afrikkalaisissa kielissä.
Tietokoneissa

| Merkki | Unicode> tunnus | Unicode> nimi | Unicode> lohko | HTML-viittaus | Laajennettu suomalainen näppäimistö |
| --- | --- | --- | --- | --- | --- |
| ʒ | U+0292 | latinalainen pienaakkonen ezh | IPA-täydennyksiä | &#658; &#x292; | AltGr·Z |
| Ʒ | U+01B7 | latinalainen suuraakkonen ezh | latinalaisen merkistön laajennus­osa B | &#439; &#x1B7; | AltGr·⇧ Shift·Z |
| ǯ | U+01EF | latinalainen pienaakkonen ezh ja hattu | latinalaisen merkistön laajennus­osa B | &#495; &#x1EF; | AltGr·' + AltGr·Z |
| Ǯ | U+01EE | latinalainen suuraakkonen ezh ja hattu | latinalaisen merkistön laajennus­osa B | &#494; &#x1EE; | AltGr·' + AltGr·⇧ Shift·Z |
Ympäristöbiologia

Ympäristöbiologia on biologian osa-alue, joka tutkii eliölajeja ja elinympäristöjä, jotka ovat merkityksellisiä luonnonsuojelun ja kestävän kehityksen kannalta. Luonnonsuojelun painopiste on uhanalaisissa lajeissa ja niiden elinympäristöissä. Jonkin verran kuitenkin on merkitystä myös harvinaistuneiden luontotyyppien suojelulla ja luonnonympäristöjen ennallistamisella. Tällaisesta ympäristöjen ennallitamisesta on esimerkkinä ojitettujen soiden ojien sulkeminen. Toinen esimerkki on metsien kulottaminen, joiden avulla ennallistetaan luonnon monimuotoisuutta. Uhanalaisten eliölajien elinympäristöjen ja elinolosuhteiden vaalimisesta on esimerkki saimaannorpan pesimisen avustaminen.
Ympäristöbiologiaa opiskelleet henkilöt toimivat muun muassa ympäristötarkastajina ja alan tutkijoina.
Aiheesta muualla

https://www.maaseuduntulevaisuus.fi/aihe/ymparistobiologia
https://www.vanamo.fi/sites/vanamo.fi/files/2014_3%20%28Sivu%2095%29.pdf
Zoran Marojević

| Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Mitalit> Maa:   Jugoslavia.Miesten koripallo. Olympialaiset  | Maa:   Jugoslavia> Miesten koripallo. |
| --- | --- | --- | --- |
|  Hopeaa | México 1968 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Italia 1969 |  |  |
Zoran Marojević (serb. Зоран Маројевић, 27. huhtikuuta 1942 Matulji, Jugoslavian kuningaskunta – 24. huhtikuuta 2019) oli Jugoslaviaa edustanut koripalloilija ja olympiamitalisti.
Marojević saavutti Jugoslavian miesten maajoukkueessa olympiahopeaa Méxicossa 1968 ja EM-hopeaa Italiassa 1969. Hän pelasi myös Suomen EM-kilpailuissa 1967. Marojević kuoli 76-vuotiaana 24. huhtikuuta 2019.
Aiheesta muualla

Profiili FIBA Archive (englanniksi)
Zoran Lilić

Zoran Lilić (serb. Зоран Лилић s. 27. elokuuta 1953, Brza Palanka, Serbia, Jugoslavia) on serbialainen poliitikko. Hän toimi Serbian parlamentin puhemiehenä vuonna 1993 ja Jugoslavian liittotasavallan presidenttinä vuosina 1993-1997. Hän on äitinsä puolelta etninen romanialainen.
Elämäkerta

Lilić kävi peruskoulunsa kotikylässään ja opiskeli sen jälkeen Belgradin yliopiston teknillisessä tiedekunnassa. Valmistumisensa jälkeen hän työskenteli Rakovican kumitehtaassa. 12 vuoden työskentelyn jälkeen hänet ylennettiin tehtaan pääjohtajaksi.
Serbian parlamentissa hän edusti Serbian Sosialistipuoluetta (SPS) ja toimi myös parlamentin puhemiehenä. Hänet nimitettiin myös Jugoslavian liittotasavallan presidentiksi kun viran edellinen haltija Dobrica Ćosić joutui eroamaan. Muodollisesta asemastaan huolimatta hänen katsottiin yleisesti olevan Serbian presidentti Slobodan Milosevicin marionetti.
1997 Slobodan Milosevicin tultua liittotasavallan presidentiksi, SPS asetti Lilićin ehdokkaakseen Serbian presidentin virkaan. Lilićin epäonnistuttua vaalien toisella kierroksella, hänestä tuli liittotasavallan varapääministeri Momir Bulatovićin hallituksessa. Tässä tehtävässä hän pysyi vuoden 1999 huhtikuuhun asti, jolloin Milosevic kutsui hänet talousasioiden neuvonantajakseen tehtäväalueena erityisesti taloussuhteet Kroatian kanssa. Samaan aikaan hän toimi Jugotransportin pääjohtajana sekä Jugoslavian shakkiyhdistyksen puheenjohtajana. Lilić jätti Sosialistipuolueen vuonna 2000 ja perusti uuden Serbian Sosialidemokraattisen Puolueen, jonka Lilić on sanonut seuraavan Svetozar Markovićin linjaa. Puolue ei kuitenkaan saavuttanut mainittavaa vaalimenestystä.
Lilić yritti myös selvitellä Libyan HIV-oikeudenkäyntiä, jossa neljä bulgarialaista sairaanhoitajaa ja palestiinalainen lääkäri tuomittiin kuolemaan näiden väitetysti tartutettua HIV viruksen libyalaisiin vauvoihin. Lilić esiintyi tässä yhteydessä omavaltaisesti Bulgarian presidentin, Georgi Părvanovin edustajana.
Žovti Vody

| Žovti Vody Жо́вті Во́ди |
| --- | --- |
 lippu:  vaakuna
 Žovti Vody
 Koordinaatit: 48.345°N, 33.507°E 
Valtio:   Ukraina
Alue:  Dnipropetrovskin alue
Piiri:  Kamjansken piiri
Väkiluku (2013)  ():  47 509
Aikavyöhyke:  UTC+2
 – Kesäaika:  UTC+3
 
 test.zhovtivody.dp.ua 
Infobox OKVirheellinen NIMI-arvo: 
Žovti Vody (ukr.  Жо́вті Во́ди) on kaupunki itäisessä Ukrainassa, Dnipropetrovskin alueella. Ukrainan tilastokeskus arvioi kaupungin väkiluvuksi 47 509 (2013).
Näkymä kaupungin pääkadulta.
Kulttuuritalo.
Liikestrategian instituutti.
Aiheesta muualla

Kuvia tai muita tiedostoja aiheesta Žovti Vody Wikimedia Commonsissa
Laura Robson

| Laura Robson |
| --- | --- |

Henkilötiedot
Syntynyt: 21. tammikuuta 1994 (ikä 30)
Kansalaisuus:   Iso-Britannia
Tennispelaaja
Pituus:  180 cm
Paino:  67 kg
Kätisyys:  vasen
Ammattilaisena:  2008–
Palkintorahat:  1 605 607 USD
Kaksinpeli
Paras sijoitus:  27. (8.7.2013)
Voitot/tappiot:  176–166
Grand Slam -turnauksissa
Australian avoimet:  3. kierros (2013)
Ranskan avoimet:  1. kierros (2012, 2013), 2016)
Wimbledon:  4. kierros (2013)
Yhdysvaltain avoimet:  4. kierros (2012)
Nelinpeli
Paras sijoitus:  82. (17.3.2014)
Voitot/tappiot:  75–67
Grand Slam -turnauksissa
Australian avoimet:  puolivälierät (2010)
Wimbledon:  2. kierros (2009, 2013)
Yhdysvaltain avoimet:  2. kierros (2015)
Aiheesta muualla
ITF
WTA
| Mitalit> Maa:   Yhdistynyt kuningaskunta.Tennis. Olympialaiset  | Mitalit> Maa:   Yhdistynyt kuningaskunta.Tennis. Olympialaiset  | Mitalit> Maa:   Yhdistynyt kuningaskunta.Tennis. Olympialaiset  | Maa:   Yhdistynyt kuningaskunta> Tennis. |
| --- | --- | --- | --- |
|  Hopeaa | Lontoo 2012 | sekanelinpeli |  |
Laura Robson (s. 21. tammikuuta 1994 Melbourne, Australia) on englantilainen tennispelaaja. Parhaimmillaan hän on sijoittunut WTA:n maailmanlistalla kaksinpelissä sijalle 27 heinäkuussa 2013 ja nelinpelissä sijalle 82 maaliskuussa 2014. Robson voitti vuonna 2008 14 vuoden ikäisenä tyttöjen kaksinpeliturnauksen Wimbledonissa. Hän saavutti olympiahopeaa sekanelinpelissä Lontoossa 2012 yhdessä Andy Murrayn kanssa.
Robson on pelannut jokaisen neljän Grand Slam -turnauksen pääsarjassa kaksinpeliä. Parhaimmillaan hän on selviytynyt niissä neljännelle kierrokselle Yhdysvaltain avoimissa 2012 ja Wimbledonissa 2013. Vuonna 2012 hän pääsi ensimmäisen kerran WTA-turnauksen loppuotteluun Kantonissa.